የአንስባሁ ጥቃት የሽብር ጥቃት መሆኑ ከተደረሰበት በኋላ የጀርመን የፀጥታ ባለሥልጣናት በተገን ጠያቂዎች ላይ ጥብቅ የፀጥታ ቁጥጥር እንደሚደረግ እና ለፀጥታ ጥበቃውም ተጨማሪ ፖሊሶች እንደሚቀጠሩ አስታውቀዋል ።የፌደራል ጀርመን የሃገር ውስጥ ጉዳይ ሚኒስትር ቶማስ ደሚዜር በበኩላቸው ጀርመን ከመጡት ስደተኞች አብዛኛዎቹ ግድያ እና ክትትል ሸሽተው የመጡ ናቸው፣ ከአሸባሪዎች ጋር ግንኙነት ያላቸው ጥቂቶቹ በመሆናቸው ሁሉንም በአንድ ዓይን ማየቱ ስህተት ነው ይላሉ ። ሚኒስትሩ ሌሎች መሰል አደጋዎችን ለመከላከል ግን ህዝብ በብዛት በሚንቀሳቀስባቸው ቦታዎች ጥብቅ የፀጥታ ጥበቃ ተግባራዊ እንዲሆን ማዘዛቸውን ተናግረዋል ።